Tyihvini temető

A Tyihvini temető (oroszul: Тихвинское кладбище, magyaros átírással: Tyihvinszkoje kladbiscse) egy híres sírkert Oroszországban, Szentpétervárott, az Alekszandr Nyevszkij-kolostor területén, Oroszország egyik jelentős nemzeti emlékhelye. Itt nyugszanak sokan a legnagyobb orosz művészek közül. Története A 19. század elején a Alekszandr Nyevszkij-kolostor mellett fekvő Lazarev (Lazarevszkoje) temető kicsinek bizonyult, és bővítéséhez új földterületet jelöltek ki a Monasztirka folyó (a Néva mellékága) túlpartján. Az új temető 1823-ban nyílt meg Új-Lazarev (Novo-Lazarevszkij) néven. 1869-71 között a Polezsajev kereskedőcsalád adományából bizánci-orosz stílusú ortodox templomot emeltek a temető északi részén, melyet Isten Anyja tiszteletére szenteltek fel. Itt került elhelyezésre az úgynevezett tyihvini Isten Anyja ikon. A temetőt később ezért nevezték át. 1935-37 között a szovjet kormány utasítására komolyabb felújítást hajtottak végre, mely során kialakították itt a művészek emlékparkját. A rekonstrukció során számos síremléket eltávolítottak, melyeket nem tartottak elég jelentősnek és méltónak a kialakítandó emlékhelyhez. Ezek nagy része megsemmisült, köztük az orosz klasszicista szobrászat számos alkotása. A város, illetve az ország több temetőjéből hoztak át és temettek újra művészeket, néhány esetben megőrizve az eredeti sírkövet. Itt nyugszanak Vaszilij Vasziljevics Andrejev (1861–1918), balalajka-virtuóz, zeneszerző Anton Sztyepanovics Arenszkij (1861–1906), zeneszerző, zongorista, karmester Varvara Nyikolajevna Aszenkova (1817–1841), színésznő Milij Alekszejevics Balakirev (1837–1910), zeneszerző Jevgenyij Abramovics Baratinszkij (1800–1844), költő Alekszandr Porfirjevics Borogyin (1833–1887), zeneszerző Dmitrij Sztyepanovics Bortnyanszkij (1751–1825), zeneszerző Pjotr Iljics Csajkovszkij (1840–1893), zeneszerző Alekszandr Szergejevics Dargomizsszkij (1813–1869), zeneszerző Fjodor Mihajlovics Dosztojevszkij (1821–1881), író Anna Grigorjevna Dosztojevszkaja (1846–1918), Fjodor Dosztojevszkij felesége Ilja Jakovlevics Gincburg (1859–1939), szobrász, tanár Mihail Ivanovics Glinka (1804–1857), zeneszerző Jurij Mihajlovics Jurjev (1872-1948), Sztálin-díjas színész, tanár Cezar Antonovics Kjui (1835–1918), zeneszerző, zenekritikus Vera Fjodorovna Komisszarzsevszkaja (1864–1910), színésznő Ivan Andrejevics Krilov (1769–1844), költő, meseíró, műfordító, egyetemi tanár, az Orosz Birodalmi Tudományos Akadémia tagja Szergej Vasziljevics Lebegyev (1874-1934), vegyész, akadémikus Jurij Fjodorovics Liszjanszkij (1773–1837), felfedező, admirális Modeszt Petrovics Muszorgszkij (1839–1881), zeneszerző Borisz Ivanovics Orlovszkij (1793–1837), szobrász Mariusz Ivanovics Petipa (1818-1910), balett-táncos, koreográfus, pedagógus Sztyepan Sztyepanovics Pimenov (1784–1833), szobrász Nyikolaj Andrejevics Rimszkij-Korszakov (1844–1908), zeneszerző Anton Grigorjevics Rubinstejn (1829-1894), zeneszerző, karmester Maria Agata Szymanowska (1789–1831), zongorista, zeneszerző Mihail Mihajlovics Szperanszkij gróf (1772–1839), államférfi, jogtudós Vlagyimir Vasziljevics Sztaszov (1824–1906), zenekritikus, művészettörténész, levéltáros, politikai aktivista Vaszilij Petrovics Sztaszov (1769–1848), építész, Vlagyimir és Dmitrij édesapja Dmitrij Vasziljevics Sztaszov (1828–1918), ügyvéd, aktivista, Vlagyimir Sztaszov testvére Fjodor Ignatyjevics Sztravinszkij (1813–1902), operaénekes (basszista), Igor Sztravinszkij édesapja Pjotr Andrejevics Vjazemszkij herceg (1792-1878), költő Pavel Petrovics Vjazemszkij herceg (1820-1888), diplomata, író, Pjotr Vjazemszkij herceg fia Anna Jakovlevna Petrova-Vorobjova (1817-1901), operaénekesnő (alt) Vaszilij Andrejevics Zsukovszkij (1783–1852), költő, műfordító, kritikus Képgaléria Fordítás Ez a szócikk részben vagy egészben a Тихвинское кладбище című orosz Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források A temető honlapja A temető leírása az Alekszandr Nyevszkij Könyvtár és Kolostor honlapján (oroszul)